LT
C 380/22
Europos Sąjungos oficialusis leidinys
2022 10 3
2022 m. rugpjūčio 10 d. pareikštas ieškinys byloje Cecoforma ir Sopexa / REA (Byla T-493/22) (2022/C 380/26) Proceso kalba: prancūzų Šalys Ieškovės: Conception, études et coopération de formation (Cecoforma) (Lježas, Belgija), Société pour l’expansion des ventes des produits agricoles et alimentaires (Sopexa) (Paryžius, Prancūzija), atstovaujamos advokatų B. Schutyser ir R. Meylemans Atsakovė: Mokslinių tyrimų vykdomoji įstaiga (REA)
Reikalavimai Ieškovės Bendrojo Teismo prašo: — panaikinti Mokslinių tyrimų vykdomosios įstaigos sprendimą, kurio data nežinoma, tačiau apie kurį Cecoforma buvo pranešta 2022 m. liepos 20 d., ir kuriuo nuspręsta sutartį dėl viešojo pirkimo (REA/2021/OP/0002) 1 dalies dėl renginių ir kampanijų bei rinkos tyrimo organizavimo trečiosiose šalyse žemės ūkio maisto produktų sektoriui sudaryti su One (Gopa Com, Edelman Public Relations Worldwide SA, Opera Business Dreams SL), o ne su Cecoforma ir Sopexa; — priteisti iš Mokslinių tyrimų vykdomosios įstaigos bylinėjimosi išlaidas.
Ieškinio pagrindai ir pagrindiniai argumentai Grįsdamos ieškinį ieškovės remiasi dviem pagrindais. 1.
Pirmasis pagrindas grindžiamas SESV 296 straipsnio antros pastraipos, Europos Sąjungos pagrindinių teisių chartijos 41 straipsnio 2 dalies c punkto, Finansinio reglamento (1) 170 straipsnio 3 dalies ir I priedo 23 ir 31 punktų, bendrųjų skaidrumo, nediskriminavimo bei vienodo požiūrio principų pažeidimu ir akivaizdžia vertinimo klaida.
Šiuo klausimu ieškovės teigia, kad Įstaiga arba neatliko konkurso dalyvio, su kuriuo buvo sudaryta sutartis, pasiūlymo iš pirmo žvilgsnio neįprastai žemos kainos vertinimo, arba nusprendė, kad jo pateikto pasiūlymo kaina nėra neįprastai žema, arba ją tenkino konkursą laimėjusio dalyvio paaiškinimai ir ji nusprendė, kad jo pasiūlymo kaina nėra neįprastai žema. 2.
Antrasis pagrindas grindžiamas SESV 296 straipsnio antros pastraipos, Europos Sąjungos pagrindinių teisių chartijos 41 straipsnio 2 dalies c punkto, Finansinio reglamento 167 straipsnio 1 dalies a punkto, 168 straipsnio 6 dalies, I priedo 30.2 punkto c papunkčio ir bendrųjų skaidrumo, nediskriminavimo bei vienodo požiūrio principų pažeidimu.
Ieškovės teigia, kad Įstaiga arba netikrino, ar pasiūlymai atitinka teisės aktų reikalavimus, arba klaidingai nusprendė, kad laimėjusio konkurso dalyvio pasiūlymas tuos reikalavimus atitinka.
(1)
2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).
2022 m. rugpjūčio 11 d. pareikštas ieškinys byloje UGA Nutraceuticals / EUIPO – BASF (OMEGOR) (Byla T-495/22) (2022/C 380/27) Kalba, kuria surašytas ieškinys: anglų Šalys Ieškovė: UGA Nutraceuticals Srl (Gubijus, Italija), atstovaujama advokatų M. Riva, J. Graffer ir A. Ottolini Atsakovė: Europos Sąjungos intelektinės nuosavybės tarnyba (EUIPO)